**DĖL ROKIŠKIO RAJONO SAVIVALDYBĖS TARYBOS 2017 M. VASARIO 24 D. SPRENDIMO NR. TS-28** „**DĖL SAVIVALDYBĖS TURTO PERDAVIMO PAGAL PANAUDOS SUTARTIS BENDRUOMENĖMS“** **PAKEITIMO**

2022 m. spalio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2017 m. vasario 24 d. sprendimą Nr. TS-28 „Dėl savivaldybės turto perdavimo pagal panaudos sutartis bendruomenėms“ ir 1.2 papunktį išdėstyti taip:

„1.2. 155,79 kv. m. patalpas (pažymėtas plane ½ 1-1 (5,73 kv. m iš 11,47 kv. m), 1-2 (27,21 kv. m), 1-3 (41,55 kv. m), ½ 1-4 (3,11 kv. m iš 6,23 kv. m), ½ 1-5 (4,99 kv. m iš 9,98 kv. m), ½ 1-6 (20,22 kv. m iš 40,44 kv. m), 1-7 (52,98 kv. m)), negyvenamojoje patalpoje – mokslo paskirties patalpoje, unikalus Nr. 4400-5605-2476:4873, Parko g. 1-1, Duokiškio mstl. Kamajų sen. Rokiškio r. sav., bendras negyvenamosios patalpos plotas – 623,88 kv. m, kurių įsigijimo balansinė vertė 2022 m. spalio 31 d. – 20990,67 Eur, turto likutinė vertė 2022 m. spalio 31 d. – 6128,69 Eur, turto registravimo grupė – 1202200, finansavimo šaltinis – kiti finansavimo šaltiniai.“

1. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 M. VASARIO 24 D. SPRENDIMO NR. TS-28** „**DĖL SAVIVALDYBĖS TURTO PERDAVIMO PAGAL PANAUDOS SUTARTIS BENDRUOMENĖMS“** **PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Iš dalies pakeisti Rokiškio rajono savivaldybės tarybos 2017 m. vasario 24 d. sprendimą Nr. TS-28 „Dėl savivaldybės turto perdavimo pagal panaudos sutartis bendruomenėms“.

**Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

2017 m. vasario 24 d. Rokiškio rajono savivaldybės sprendimu nuspręsta Duokiškio kaimo bendruomenei perduoti 168,23 kv. m patalpas (pažymėtas plane 1-13, 1-19, 1-20 ir po ½ patalpų, pažymėtų 1-1, 1-2, 1-14, 1-15) pastate (pastato unikalus Nr. 7397-3018-1018), esančiame Parko g.1, Duokiškio k., Kamajų sen., Rokiškio r. sav. Suformavus naują negyvenamosios patalpos – mokslo paskirties patalpos kadastro duomenų bylą, patalpai suteiktas unikalus Nr. 4400-5605-2476:4873. Pasikeitus kadastrinių matavimų bylos duomenims - pasikeitė perduotų patalpų žymėjimas plane, bendruomenei perduotų patalpų plotas sumažėjo 12,44 kv. m. Taip pat Duokiškio kaimo bendruomenė įgyvendindama projektą „Duokiškio kaimo bendruomeninio centro kūrimas ir socialinių, kultūrinių bei aktyvaus laisvalaikio veiklų teikimas kaimo gyventojams” Nr. ROKI-LEADER-6B-SI-5-10-2020/42VSPV-20-1-09633-PR001, pagal Rokiškio rajono vietos veiklos grupės strategiją, atliko panaudos pagrindais perduotose patalpose kapitalinio remonto darbus, todėl iš esmės pagerino patalpų būklę. Atsižvelgiant į naują nekilnojamojo daikto kadastrinių matavimų bylą ir perduotose patalpose atliktą kapitalinį remontą bei pasikeitusias patalpų vertes, tikslinga pakeisti Rokiškio rajono savivaldybės tarybos 2017 m. vasario 24 d. sprendimą Nr. TS-28 „Dėl savivaldybės turto perdavimo pagal panaudos sutartis bendruomenėms“, kad Duokiškio kaimo bendruomenei būtų perduota teisingos vertės bei tikslus patalpų plotas.

**Laukiami rezultatai.**

Teisės aktų pakeitimai įgalins perduoti teisingo ploto ir teisingos vertės turtą Duokiškio kaimiškajai bendruomenei.

**Finansavimo šaltiniai ir lėšų poreikis**.

Nenumatomas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė